钦定古今图书集成/明伦汇编/氏族典/第149卷 > 孙修
## 钦定古今图书集成/明伦汇编/氏族典/第149卷 > 孙修

按《畿辅通志》：“修字用吉，邯郸人。弘治乙丑进士。正德
改元，拜户部浙江司主事。上命督逋赋于苏、常、嘉、湖诸郡，未几，逋赋悉完，改山东道监察御史。侃侃自持，
治狱有能声。擢陕西佥事，备兵延绥，储粮训卒，敌不
敢犯。擢理全陕屯，政法简而严。敌犯秦、陇，修率敢死
士发劲矢射之，敌遂引却。论功进副使，擢山西按察”
使，寻升浙江左布政使。以母忧归。起拜右副都御史，
巡抚湖湘。修夙望素严，赃吏相率弃印绶去。未几，改
南京操江，平江洋巨盗。后因灾异自陈归。